R A T I 0. 27 



pauci nos , qui illo fruimur instrumento , in subsidiis petendis paullo acriores 

 existiment neque hac in re prorsus dissimiles Romanis istis Senecae aequali- 

 bus , apud quos nemo agebat de tribunatu gratias , sed querebatur continuo , 

 quod non erat usque ad praeturam perductus. At hi sibi, nos patriae 

 vindicamus dignitatem! 



Nee satis fuit nobis , feliciter nostris uti doctrinae praesidiis aliis quo- 

 que de rebus suis luculenter amplificatis gratulati sumus sincere. Scilicet 

 Academiae Groninganae aedificia dudum ita erant comparata, ut Philipsius, 

 vir clarissimus, meusque praeceptor nunquam non colendus, ante hos 

 quatuordecim annos Rectoris munus deponens, de illorum conditione gra- 

 viter conquestus sit, votaque iure merito fecerit, ut Musis ibi de integro 

 conderetur sacrarium, si non columnarum substructionumve magnificentia , 

 decoro saltern habitu se commendans. Ecce, ipso hoc viro summo iterum 

 Rectore, novum consecratur Minervae teinplum, idque non humile aut 

 ignobile, sed revera columnis subnixum atque ita instructum, ut civitatis 

 liberalitas in opere perficiendo splendeat! En festa parata, coetus convocati, 

 concilia sodalium congregata, hospites invitati. Ex senatus decreto solen- 

 nibus hisce interfuerunt viri clarissimi lanus van der Hoeven et Krieger, 

 quibus tune quoque arctissimum apparuit vinculum, quod omnes Patriae 

 Academias jungit copulatque. Equidem vero et hac opportunitate illustri 

 Universitati, cui duplici adstrictus sum nomine, publice bona ac fausta 

 quaeque voveo, apprecor! 



lam de vobis et ad vos dicendum, iuvenes lectissimi, commilitones 

 carissimi! Unus vestrum hoc anno in vivis esse desiit, ornatissiinus Peskens, 

 Medicinae candidatus ; tabe confectus penultimo mensis Februarii die 

 occidit, parentibus, praeceptoribus, amicis triste sui desiderium relinquens. 

 Multi alii Universitati valedixerunt , doctorali lauro cincti studiisve Acade- 

 micis ad finem perductis. Inter quos haud paucos esse scitis, qui tantam 

 consecuti sunt doctrinae laudem , ut summis viris eorum placuerit in con- . 

 scribendis dissertationibus industria. Tantus vero accessit civium numerus, 

 ut hoc quoque nomine haec bonarum artium sedes pristinam vigoris glo- 

 riam egregie tueri dicenda sit. Sed numerum non miror et utinam rivi 

 clauclantur ! Studiorum alacritatem , vitae modestiam , morum probitatem 

 atque elegantiam specto. Quid hac ex parte valeatis, ingens vidit civium 



4* 



